[เมืองชล]

มาเยี่ยมพี่ชายที่บางแสนเมื่อไหร่ ต้องแวะมามื้อเช้าในเมืองชลที่ร้านป้าอ่อนค่ะ

เช้าวันก่อน ป้าอ่อนอยู่ประจำร้านคนเดียว เด็กมี่ร้านลาเที่ยวมั่ง ทำธุระมั่ง ป้าอ่อนปิดหน้าร้าน แต่คุณนายแม่ก็ไม่ย่อท้อ เดินบุกเข้าในร้านเจอป้าอ่อน ป้าอ่อนก็ทำให้ทานค่ะ 555 เพราะงั้นถ้าวันไหนแวะไปร้านป้าอ่อนแล้วเจอประตูปิด หรือแง้มๆ ลองแวะเข้าร้านหาป้าดูก่อนนะคะ อย่าพึ่งเปลี่ยนใจถอยรถกลับ

ไปล่าสุดหอยเชลล์ไม่มีค่ะ เศร้าจัง ก็ลองปูกับกั้ง

๏ ข้าวปูกระเทียม (100฿) -- เมนูโปรดคุณนายแม่ ไม่้เคยเปลี่ยนเมนูค่ะ ปูร้านป้าอ่อนไม่เป็นก้อนนะคะ เป็นส่วนขาปูยาวๆ ปูสดอร่อยค่ะ รสผัดกระเทียมของป้าอ่อนจะออกรสอ่อนๆ ต้องราดน้ำปลาพริกของที่ร้านค่ะ

๏ ข้าวกั้งกระเทียม (100฿) -- มารอบนี้ป้าอ่อนจัดกั้งให้เต็มๆ จานเลยค่ะ กั้งตัวเล็ก ตัวกลางคละๆ กันไป กั้งสดดีค่ะ เนื้อแน่นไม่เละ ผัดกระเทียมพริกไทยแบบแฉะ รสไม่จัดจ้าน ต้องอาศัยน้ำปลาพริกเพิ่มรสชาติ

มารอบนี้ประทับใจป้าอ่อนกว่าคราวที่แล้ว ให้ดาวเท่าเดิมๆ ที่ 4 ดาวค่ะ